LV Eiropas Savienības Oficiālais Vēstnesis C 230/7

Publikācija saskaņā ar Eiropas Parlamenta un Padomes Direktīvas 2001/24/EK par kredītiestāžu reorganizāciju un likvidāciju 9. pantu

Uzaicinājums pieteikt prasījumus – Piemērojamie termiņi

(2018/C 230/06)

Tiesvedībā par pieteikumu, ko iesniegusi

Vācijas Federālā Finanšu pakalpojumu uzraudzības iestāde (Bundesanstalt für Finanzdienstleistungsaufsicht) Graurheindorfer Straße 108 53117 Bonn GERMANY,

pieteikumu iesniegušais kreditors,

pasludināt maksātnespējas procesu attiecībā uz

Dero Bank AG Herzog-Wilhelm-Straße 26 80331 Munich GERMANY,

ko pārstāv valdes loceklis Alexander Lauterbach,

komercreģistra iestāde: Minhenes pilsētas tiesa (Amtsgericht München), reģistrācijas Nr.: HRB 124255 – parādnieks –

Darbības nozare: ieguldījumu brokeru sabiedrība ar kredītiestādes licenci

Nolēmums: Lai novērstu nelabvēlīgas izmaiņas parādnieka mantas sastāvā (Vācijas Maksātnespējas likuma (Insolvenzordnung, InsO) 21. panta 1. un 2. punkts), neatkarīgi no Finanšu pakalpojumu uzraudzības iestādes rīkojuma 2018. gada 21. februārī plkst. 14.00 tiek uzdota mantas pagaidu pārvaldīšana saskaņā ar InsO 21. panta 2. punkta pirmā teikuma 1. apakšpunktu.

Par maksātnespējas procesa administratoru pagaidām tiek iecelts:

zvērināts advokāts Dr. jur. Michael Jaffé Franz-Joseph-Straße 8 80801 Munich GERMANY Tālr.: +49 892554870 Fakss: +49 8925548710 E-pasts: info@jaffe-rae.de

Saskaņā ar InsO 21. panta 2. punkta pirmā teikuma 2. apakšpunktu tiek noteikts, ka parādnieka darījumi attiecībā uz savu mantu ir spēkā vienīgi ar pagaidu administratora piekrišanu (netiek noteikts vispārējs aizliegums rīkoties ar savu mantu InsO 22. panta 1. punkta vai attiecīgi Vācijas Civilprocesa kodeksa (ZPO) 240. panta otrā teikuma izpratnē).

Steidzamības kārtā saskaņā ar InsO 21. panta 2. punkta 3. apakšpunktu tiek apturēti pret parādnieku vērstie piespiestas atsavināšanas (piedziņas) pasākumi, ciktāl tie neskar nekustamu īpašumu.

Norāde par tiesību aizsardzības līdzekļiem:

Pret šo lēmumu uzreiz var iesniegt sūdzību (turpmāk “sūdzība”).

Sūdzība ir iesniedzama:

Amtsgericht München Pacellistraße 5 80333 Munich GERMANY

obligātajā termiņā – divu nedēļu laikā.

Šis termiņš skaitāms no lēmuma izsludināšanas dienas vai, ja tas netiek izsludināts, no dienas, kad tā teksts izsniegts adresātam vai saskaņā ar InsO 9. pantu faktiski publiskots internetā (www.insolvenzbekanntmachungen.de). Šāda publiskošana ir pietiekams pierādījums tam, ka visi procesa dalībnieki ir informēti, pat ja InsO papildus tai paredz speciālu izsniegšanu (sk. InsO 9. panta 3. punktu). Tā uzskatāma par izpildītu, tiklīdz pēc publiskošanas dienas pagājušas vēl divas dienas (sk. InsO 9. panta 1. punkta trešo teikumu). Termiņš skaitāms no tā notikuma (izsludināšana, izsniegšana vai faktiska publiskošana), kas iestājas vispirms.

Sūdzība ir iesniedzama rakstveidā vai ar minētās tiesas kancelejā protokolētu paziņojumu. Šādu paziņojuma protokolēšanu var veikt arī ikvienas citas tās pašas instances tiesas kancelejā; tomēr termiņš ir ievērots vienīgi tad, ja šāds protokols laikus sasniedz minēto tiesu. Zvērināta advokāta iesaistīšana nav nepieciešama.

Sūdzību paraksta tās iesniedzējs vai tā pilnvarnieks.

Sūdzībā norāda pārsūdzētā lēmuma numuru un paziņojumu, ka tiek pārsūdzēts šis lēmums.

Sūdzību var iesniegt arī elektroniska dokumenta formā. Tomēr likumisko prasību izpildei nepietiek ar vienkāršu e-pastu.

Elektroniskajam dokumentam ir nepieciešams:

— atbildīgās personas kvalificēts elektroniskais paraksts vai

— atbildīgās personas paraksts un nosūtīšana ar drošu sakaru līdzekli.

Elektronisko dokumentu, kas apliecināts ar atbildīgās personas kvalificētu elektronisko parakstu, drīkst nosūtīt šādā veidā:

— ar drošu sakaru līdzekli vai

— uz tiesas uzturēto, elektronisko dokumentu saņemšanai paredzēto elektronisko tiesas un administratīvo pastkasti (EGVP).

Attiecībā uz drošiem sakaru līdzekļiem iekļauj atsauci uz ZPO 130.a panta 4. punktu. Attiecībā uz pārējiem nosacījumiem elektroniskai saziņai ar tiesām iekļauj atsauci uz Vācijas federālās valdības noteikumiem par e-tiesiskuma sistēmas tehnisko vidi un iestāžu e-pastkasti (Elektronischer-Rechtsverkehr-Verordnung, ERVV) attiecīgajā laikā spēkā esošajā redakcijā, kā arī uz internetvietni www.justiz.de.

Piezīme

Kreditori savus prasījumus var izvirzīt līdz tiesvedības beigām.

Minhenes pilsētas tiesa – Maksātnespējas tiesa – 2018. gada 21. februāris